kardosdrur/scandi-wiki huggingface dataset:
David Hirschorn

David Hirschorn (født 7. marts 1979 i København) er en dansk gymnast.

David Hirschorn's forældre er fra Polen.

Danske mesterskaber 
 Deltog på Gymnastikforeningen Gefions hold som blev danske mestre i 1997, 2000, 2001, 2002, 2003, 2004 og 2005.

 Dansk mester i ringøvelsen 2003, 2004 og 2005

Internationale resultater 
David Hirschorn deltog i internationale og repræsenterede Danmark i:

 2003 World Class Competition – nr. 4 i ringene (landsholdsdebut)
 2003 Unni & Harald Cup – nr. 2 i ringene
 2003 Landskamp: Tjekiet – Polen – Danmark 
 2003 Mäler Cup – nr. 2 i ringene 
 2003 Northern European Championship – nr. 1 i ringene 
 2004 Unni & Harald Cup – nr. 1 i ringene
 2004 EM – Ljubljana nr. Danske landshold blev nr. 21. David Hirschorn blev nr. 39 i ringene 
 2004 Northern European Championship – nr. 1 i ringene
 2005 World Cup – Gent, Belgium – nr. 20 i ringene 
 2005 World Cup – Paris, Frankrig – nr. 23 i ringene 
 2005 EM – Debrecen, Ungarn – nr. 24 i ringene 
 2005 World Cup – Stuttgart, Tyskland – nr. 17 i ringene 
 2005 World Cup – Glasgow, Skotland – nr. 5 i ringene 
 2005 World Class Competition – Århus, DK – nr. 1 i ringene
 2005 VM – Melbourne, Australien – nr. 43 i ringene 
 2006 World Cup – Glasgow, Lyon – nr. 27 i ringene 
 2006 World Cup – Glasgow, Cottbus – nr. 17 i ringene 
 2006 Nordisk Mesterskab – Reykjavik, Island – - nr. 1 i ringene 
 2006 EM – Volos, Grækenland Holdet blev nr. 24 – David Hirschorn blev nr. 33 i ringene

Eksterne henvisninger 
 GYMNAST.DK – Profil, David Hirschorn 

Gymnaster fra Danmark
Personer fra København
Sajjad Afghani

Sajjad Afghani (død 10. marts 2011) var en leder af den Pakistan-baserede muslimske organisation Jaish-e-Mohammed som blandt andet hverver unge til jihad og terror, hovedsageligt mod vestlige mål, men organisationen står også bag flere angreb mod civile muslimer.

Efter den sovjetisk-afghanske krig i 1980 blev Afghani udnævnt til leder for terror-organisationen Harkat-ul-Mujahideen og han var en af grundlæggerne af Jaish-e Mohammed, og han blev organisationens næstkommanderende under kommando af Maulana Mashood Azhar. Efter flere kidnappinger og skudepisoder, blev Sajjad Afghani en af de mest eftersøgte militante muslimer i Srinagar i Indien. Afghani og hans personlige livvagt blev dræbt den 10. marts 2011 i en skudveksling med det indiske politi i Kashmir-dalen som danner grænsen fra Indien til Pakistan.

Referencer 

Terrorister
Personer fra Pakistan
Overscoring

Overscoring (Engelsk titel: She's Out of My League) er en amerikansk romantisk komedie fra 2010. Den er instrueret af Jim Field Smith og skrevet af Sean Anders og John Morris. Filmen blev filmet i Pittsburgh. Hovedpersonerne spilles af Jay Baruchel og Alice Eve og blev produceret af Jimmy Miller for Paramount Pictures og DreamWorks. Produktionen af filmen blev færdig i 2008, men filmen havde ikke premiere i USA indtil den 12. marts 2010.

Handling 
Kirk Kettner, der en helt almindelig fyr i slutningen af 20'erne, møder den perfekte kvinde, men hans manglende selvtillid og påvirkninger fra venner og familie sætter forholdet i oprør.

Medvirkende 
 Jay Baruchel – Kirk Kettner
 Alice Eve – Molly McCleish
 Krysten Ritter – Patty
 T. J. Miller – Wendell aka "Stainer"
 Nate Torrence – Devon
 Mike Vogel – Jack
 Lindsay Sloane – Marnie
 Kim Shaw – Katie McCleish
 Jasika Nicole – Wendy
 Debra Jo Rupp – Mrs. Kettner
 Adam LeFevre – Mr. Kettner
 Kyle Bornheimer – Dylan Kettner
 Hayes MacArthur – Ron
 Geoff Stults – Cam Armstrong
 Jessica St. Clair – Debbie
 Trevor Eve – Mr. McCleish
 Sharon Maughan – Mrs. McCleish

Eksterne henvisninger 
 

Komediefilm fra USA
Amerikanske film fra 2010
Jaehoon Ahn

Jaehoon Ahn (13. maj 1941 i Pyongyang, Nord-Korea – 1. juni 2011 i USA) var en nordkoreansk-amerikansk journalist.

Ahn flygtede sammen med sin familie fra deres hjem i Pyongyang, hvor hans familie havde boet i flere generationer, til Sydkorea i løbet af en nat da Ahn var fem år gammel i håb om at undslippe kommunismen. I 1960 modtog Ahn en bachelorgrad fra Seoul National University. Ahn blev pensioneret fra Radio Free Asia i 2007. Ahn arbejdede som undersøgende journalist for Washington Post i USA i mere end femoggyve år, frem til 1996. Han var også med til at etablere radiostationen Radio Free Asia i Korea som ble grundlagt i 1997. Ahn ansatte også de første journalister til radiostationen kort efter etableringen.

Ahn sad også som bestyrelsesmedlem i U.S. Committee for Human Rights in North Korea som kæmpede for menneskerettigheder i Nordkorea. Jaehoon Ahn døde af komplikationer fra et blødende sår ved et sygehus i Virginia Beach i den amerikanske delstat Virginia, den 1. juni 2011, i en alder af 70 år. Ahn efterlod sig sin kone, Soonhoon Lee Ahn, som han havde været gift med i 42 år, to døtre, Soomie Lee Ahn og Yoomie Lee Ahn, fire søstre og en bror, samt tre børnebørn. Hans far døde i juni 1997.

Kilder 

Journalister fra USA
Personer fra Nordkorea
Personer fra Pyongyang
Frank Jørgensen

Frank Benny Jørgensen (født 1960) er en tidligere styrkeløfter  fra Københavns Styrkeløft Klub og Atletik atlet fra A.K.Delta i Skælskør nu Slagelse.Bedste resultat i Diskos nr 29 i DK 1998 og nr 2 for mænd på 38 år 1998.Desuden nr 2 i spydkast til sjællandsmesterskaberne ca 1980 med et kast over 55 meter.Desuden har han løbet 11sek rent på 100 meter sprint 2 gange med en kropsvægt på 118 kg.  Fra 1985 til 1999 vandt han 7 gange Dansk Styrkeløft Forbunds danmarksmesterskab i styrkeløft og i 2000 blev han desuden verdensmester i klassen for 40-årige og ældre. Året efter vandt han også EM og blev stævnets bedste løfter på point med 525 wilk point. Hans personlige rekord i dødløft fra 1985 er 372,5 kg. Hans rekord i total løft fra 2001 er 922,5 kg.

Hans første idrætsgren var vægtløftning i A.K.Atlas i 67,5 kg klassen.Som han dyrkede i 2 år inden han skiftede til Atletik.Dokumentationen i Atletik er på side 254 i Dansk Atletikforbunds blad daf 1998 http://statletik.dk/dafital/DAF%20i%20tal%201998_ocr.pdf 

https://www.youtube.com/watch?v=WSFpF1Aen60&list=PL_rvpD6-GwG9jND59-n25msUYNSdw9ftB&index=13&t=0s

Doping 
I september 2001 blev Jørgensen testet positiv efter en prøve taget i Team Danmark Centret i Aalborg. I forlængelse af sagen fra Aalborg krævede Dansk Styrkeløft Forbund penge tilbage fra Jørgensen. Beløbet svarede til de udgifter forbundet havde haft ved Frank Jørgensens internationale konkurrencer 12 måneder tilbage fra den dag hvor han blev testet positiv.

I 2004 fik Frank Jørgensen karantæne på livstid fra idræt under Danmarks Idræts-Forbund på grund af gentagene domme for brug af anabole steroider. Dommen er dog senere blevet mildnet og han er nu medlem af Bagsværd Atletik Club.

Referencer

Eksterne henvisninger 

Styrkeløftere fra Danmark
Dopingsager i styrkeløft
Danske sportsudøvere udelukket for livstid
Dansk Oversætterforbunds Ærespris

Dansk Oversætterforbunds Ærespris, er en litterær pris indstiftet i 1945 og administreres af Statens Kunstfond, Statens Kunstråd og Kunststyrelsen.

Prisen tildeles "en oversættelse, som ved fremragende gengivelse af et eller flere betydende, udenlandske værker har beriget dansk litteratur" og uddeles normalt i februar måned hvert år.

Medlemmer af Dansk Forfatterforenings Oversættergruppe har indstillingsret til prisen.

Eksterne henvisninger 
 http://www.kunst.dk/litteratur/litteraerepriser/#c6729[ Statens Kunstfond, Statens Kunstråd og Kunststyrelsen, Litterære priser] 
 Prismodtagere

Oversætterforbunds Ærespris
Etableret i 1945
Katherine Heigl

Katherine Marie Heigl (født 24. november 1978) er amerikansk Emmy-vindende skuespillerinde. Hun kommer fra Washington D.C.. Hun er mest kendt fra tv-serierne Roswell og Grey's Anatomy, men har også medvirket i flere film, deriblandt gyserfilm.
Da Heigl var lille, opdagede hendes tante at hun havde et talent inden for modelområdet. Tanten tog et initiativ, hvilket, der førte til at Heigl fik flere modelopgaver i løbet af sin opvækst. Men hun valgte senere kun at fokusere på en skuespillerkarriere. Katherine konverterede sammen med sin familie til mormonismen, da hun var lille, en religion som hun dog ikke længere praktiserer.

Hun medvirkede i 2005 i komediefilmen The Ringer som Lynn, hovedpersonen Steves (spillet af Johnny Knoxville) kærlighedsinteresse.

Heigl har en tysk-amerikansk far og irsk-amerikansk mor, og hun er yngst i sin søskendeflok.  I juni 2006 blev hun forlovet med musikeren Josh Kelley. I juni 2007 offentliggjorde parret at brylluppet fandt sted den 23. december 2007 amerikansk tid.

Katherine blev nomineret til prisen for bedste kvindelige birolle i dramaseriegenren til Emmy Awards som fandt sted natten til 17. september 2007. Blandt konkurrenterne var hendes kolleger fra Grey's Anatomy, nemlig Chandra Wilson og Sandra Oh. Men det var Katherine, der vandt. 

Katherine har også medvirket i den romantiske komedie 27 Bryllupper sammen med blandt andre James Marsden og Malin Åkerman. Der spiller hun Jane, kvinden som altid sætter andre foran sig selv og har været forlover atten gange.

Priser og nomineringer

Emmy 
 2007 – Vinder – Outstanding Supporting Actress in a Drama Series – Grey's Anatomy

Golden Globe 
 2008 – Nomineret – Best Performance by an Actress in a Supporting Role in a Series, Mini-Series or Motion Picture Made for Television – Grey's Anatomy
 2007 – Nomineret – Best Performance by an Actress in a Supporting Role in a Series, Mini-Series or Motion Picture Made for Television – Grey's Anatomy

Kilder

Eksterne henvisninger 

  
 Katherine Heigl  i Maxim Magazine 

Skuespillere fra USA
George Villiers, 1. hertug af Buckingham

George Villiers, 1. hertug af Buckingham (20. august 1592 – 23. august 1628) var en engelsk minister, far til George Villiers, 2. hertug af Buckingham.

Buckingham var yngre søn af en adelig godsejer. I 1615 kom han i yndest hos kong Jakob I, snart efter tillige hos tronfølgeren Karl; hans friske kavalervæsen, hans rigdom på planer og udveje fortryllede de to tunge, gammeldags fyrster; men hans indflydelse har mere end noget andet ført til kongemagtens fald, så hensynsløs og letsindig var han i sin omgang både med penge og mennesker. 

Han steg hurtigt til de fineste hofstillinger, blev storadmiral, viscount Villiers, 1617 jarl af Buckingham og 1623 hertug, en titel, der genindførtes for hans skyld. Som den, der ledede uddelingen af al kongelig gunst og gave, drog han slægt og venner frem og blev selv landets næstrigeste godsejer. 

Han var marineminister (Lord High Admiral) i 1619-1628, og han var Lord High Steward under kroningen af Karl den 1. i 1626.

Hans udenrigspolitik bragte ham idelig i strid med parlamentet, især fordi han for at få penge til krigstog og subsidier indlod sig på tvangslån og andre ulovlige finansoperationer. En tid var han spanskvenlig og nær ved at gå over til katolicismen, men på en rejse 1623 til Madrid sammen med Karl, som skulde bejle til en spansk kongedatter, røg han uklar med de ledende mænd, der også stødtes af hans udsvævelser.

Nu vilde han føre England ud i kampen med de katolske stormagter i Trediveårskrigen. Dette var meget populært, men uheldige felttog, han satte i gang, ødelagde snart al tillid til ham. Efter Jakobs død 1625 tog han til Frankrig for at virke for en alliance mod Spanien, men Richelieus kampe mod huguenotterne stod i vejen, og Buckinghams sendelse er blevet mest kendt ved hans taktløse kurmageri til den franske dronning. 

To parlamenter måtte kongen opløse, fordi de anklagede hans yndling og krævede ham fjernet, og efter at Buckingham i 1627 havde haft uheld med et tog, han selv ledede for at undsætte huguenotterne, der belejredes i La Rochelle, var han så forhadt som aldrig før. I 1628 indgav et nyt parlament
petition of rights for at hindre gentagelse af hans overgreb. 

Kongen gik ind på dets krav og fik derved bevillinger til et nyt fransk krigstog, men stormløbene på Buckingham strandede atter. De gav imidlertid en personlig fjende, officeren John Felton, mod til at hævne sig. Han dræbte Buckingham med et knivstik, medens han i Portsmouth var i færd med at tage kommandoen over undsætningsflåden.

Hertuger af Buckingham
Politikere fra England
Marineministre fra England
Lord Warden of the Cinque Ports
Lord High Constable of England
Lord High Admirals
Lord High Stewards
Kongelige favoritter
Heerlen

Heerlen (; ) er en kommune og en by, beliggende i den sydlige provins Limburg i Nederlandene. Kommunens areal er på 45,53 km², og indbyggertallet er på 87.437 pr. 1. april 2016.

Kernerne 
Heerlen Kommunen består af følgende bydele og landsbyer.

Heerlen-Stad:
 Heerlen-Centrum
 Eikenderveld
 Gelein
 Lindeveld
 Op de Nobel
 Schandelen-Grasbroek
 Grasbroek
 Hoppersgraaf
 Musschemig
 Schandelen
 Meezenbroek-Schaesbergerveld
 Meezenbroek
 Schaesbergerveld
 Palemig
Heerlen-Noord:
 Heerlerheide
 Beersdal
 Ganzeweide
 Heksenberg
 Litscherveld
 Maria Christinawijk

Heerlen-Noord (fortsætter):
 vervolg Heerlerheide
 Vrieheide-De Stack
 Nieuw-Einde
 De Stack
 Versiliënbosch
 Vrieheide
 Weggebekker
 Passart
 Pronsebroek
 Rennemig
 Schelsberg
 De Wieër
 Hoensbroek
 De Dem
 Maria-Gewanden-Terschuren
 Mariarade
 Nieuw-Lotbroek
 Overbroek
 Schuureik
 Zeswegen
 Nieuw Husken

Heerlen-Zuid:
 Heerlerbaan
 Bautsch
 Douve Weien
 Giezenveld
 De Rukker
 De Hees
 Aarveld
 Bekkerveld
 Caumerveld
 De Erk
 Heesberg
 Heeserveld
 Vrusschemig
 Molenberg
 Schiffelerveld
 Welten-Benzerade
 De Kommert
 Benzerade

Landsbyer og bebyggelser
 Benzenrade
 Bovenste Caumer
 Ten Esschen
 De Euren
 Heihoven
 Hondsrug
 Imstenrade
 Koningsbeemd
 Musschenbroek
 Onderste Caumer
 Schurenberg
 Terschuren
 Terworm
 Vrank

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
George Villiers, 2. hertug af Buckingham

George Villiers, 2. hertug af Buckingham (født 30. januar 1628, død 17. april 1687) var en engelsk minister, søn af George Villiers, 1. hertug af Buckingham.

Buckingham arvede sin faders fyrstelige formue og voksede op med kong Karls børn. I borgerkrigen kæmpede han på kongens side, fulgte prins Karl på hans skotske og engelske felttog 1650-51, og opholdt sig derefter landflygtig i Frankrig. 

Hans godser var konfiskerede og en stor del af dem i general Fairfax besiddelse. Han fattede da den plan at vinde dennes datters kærlighed og ægte hende, vendte 1657 tilbage til England og opnåede virkelig, hvad han vilde, men Cromwell lod ham fængsle, og først efter dennes død kom han på fri fod. 

Ved Karl II's tilbagekomst fik han sine godser igen; han fik en fremragende stilling i hofkredsen ved sit vid, sit kvindetække, sin ødselhed og sine mange gale streger, og han står i mindet som den typiske restaurationstids kavaler. 

Mest omtalt var hans slagsmål med en adelig fælle i selve parlamentet og hans duel med jarlen af Shrewsbury, hvis hustru han havde forført. Han dræbte manden og havde siden grevinden på sit slot
sammen med sin egen hustru. 

I litteraturhistorien er Buckingham kendt som hovedforfatteren til The Rehearsal, en parodi på det heroiske drama (opført 1671). Det har sagtens givet nogle impulser til Kærlighed uden strømper, der imidlertid står langt over det. 

Buckinghams intriger mod lordkansleren Clarendon bragte ham en tid i fængsel, men efter dennes fald 1667 hørte han til kongens vigtigste rådgivere, uagtet han ingen officiel del havde i statsstyreisen. Omkring 1670 regnedes han for medlem af Cabalen, der fremmede kongens upopulære franske politik. 

Buckingham ønskede alliance med Frankrig mod Holland, og religiøs indifferent som han var, vilde han tolerere katolikker så vel som presbyterianere, men han anede ikke, at Karl havde solgt sig til Ludvig XIV og var hemmelig katolik. Efterhånden kom han derfor i uoverensstemmelse med kongen og hans andre rådgivere, afskedigedes 1673 og sluttede sig nu til den antikatolske, presbyterianske opposition. 

I Karls sidste tid kom han atter i nåde, men hans sundhed og formue var nu ødelagt, og da han døde, var tiden gledet fra ham. I nogle velkendte verslinjer har Alexander Pope skildret, hvilken ussel ende det tog med den før så ombejlede og lykkelige; de er dog meget overdrevne.

Hertuger af Buckingham
Politikere fra England
Kongelige favoritter
Vazuza

Vazuza (, ) er en flod i Smolensk og Tver oblast i Rusland. Den er en højre biflod  til Volga. Den er 162 km lang, med et afvandingsområde på 7.120 km². Den nederste del af floden ligger nu under Vazuza-reservoiret. Byerne Sytsjovka og Zubtsov ligger ved Vazuza (den sidstnævnte ved sammenløbet med Volga).

Bifloder til Volga
Floder i Smolensk oblast
Floder i Tver oblast
Tvertsa

Tvertsa (, ) er en flod i Tver oblast i Rusland. Den er en venstre biflod til Volga. Tvertsas anses for at udspringe i den 2,9 km lange Starotveretskogo kanal i Vysjnevolotskaja kanalsystemet, der er det første kunstige kanalsystem i Rusland. Opførelsen af Vysjnevolotskaja kanalsystemet indledtes i 1703, da kanalen Tvertsa-Tsna blev bygget. Kanalen forbinder nu Tvertsa med Vysjnevolotskoje-reservoiret. Reservoiret henter op til 80% af sit vand fra floden Tsna over til Tvertsa. Tvertsa fryser til mellem november og tidlig i januar, og forbliver isbelagt til månedsskiftet marts/april.

Byerne Torzjok og Vysjnij Volotjok ligger ved Tvertsa. Byen Tver ligger ved Tvertsas sammenløb med Volga.

Referencer

Eksterne henvisninger 

Bifloder til Volga
Floder i Tver oblast
Vlissingen

Vlissingen () er en kommune og havneby, beliggende på halvøen Walcheren i den sydlige provins Zeeland i Nederlandene. Byen havde den 1 april 2016 44.417 indbyggere med en befolkningstæthed på omkring 1.300 indbyggere per kvadratkilometer landareal.

Historie 
Vlissingen begyndte som en havn for Middelburg i det 13. århundrede. I 1547 blev «Fort Rammekens» bygget øst for Vlissingen til beskyttelse af Det nederlandske ostindiske kompagnis (ned.: VOC) skib. Byen var en af kompagniets vigtigste havne. Karl V og hans søster Maria af Ungarn reiste i 1556 herfra til Spanien. Under firsårskrigen var Vlissingen en af de første byer som faldt i Geuzes hander, den 6. april 1572. Fra det 18. århundrede af voksede Vlissingen økonomisk set i forhold til Middelburg og Veere, deres havner ble for overfladisk for de større skibene. I det 19. århundrede var Vlissingen en vigtig flådehavn.

Under den anden verdenskrig blev Vlissingen og resten af Walcheren hårdt truffet. Byen blev aldrig helt det sammen efter dette. Grote kerk, også kalt Sint Jacobskerk, (den store eller Skt. Jacobskirken) er bygget i sen-gotisk stil, den har desuden nogle buer i tudor-stil. Tårnet og det lave koret kan være bygget allerede i 1328. Efter en brand i 1911 blev kun murstensvæggene og nogle af pilarene stående. Kirken blev dog genopbygget. Efter den anden verdenskrig og Stormfloden i Nordsøen 1953 (en stor oversvømmelse) blev kirken på ny restaureret i 1953-54.

Højeste vandstand 
Målt efter Amsterdams flodeoverflade
 1. februar 1953: 455 cm over NAP
 3. januar 1976: 394 cm over NAP
 12. marts 1906: 392 cm over NAP
 28. januar 1994: 387 cm over NAP
 27. februar 1990: 384 cm over NAP

Født i Vlissingen 
 Adriaen Banckert (c.1615 – 22. april 1684), nederlandsk admiral
 Joost Banckert (c.1597 – 12. september 1647), nederlandsk vice-admiral
 Jacobus Bellamy (1757 - 1786), nederlandsk poet
 Johan Evertsen (1. februar 1600 – 5. august 1666), nederlandsk admiral
 Michiel Adriaenszoon de Ruyter (24. marts 1607 – 29. april 1676), nederlandsk admiral
 Betje Wolff (1738 - 1804), nederlandsk feminist og skribent

Eksterne henvisninger 

 Kommunens hjemmeside 
 Kommunens hjemmeside  
 Vlissingen Turistisk Information 
 Zeeuws maritiem muZEEum Vlissingen 
 Bunkermuseum  

 
Byer i Zeeland
Kommuner i Zeeland
Alain Marion

Alain Marion (25. december 1938 – 16. august 1998) var en fransk fløjtenist og betragtes som en af verdens bedste tværfløjtespillere i slutningen af det 20. århundrede.

Biografi 
Marion blev født i Marseille første juledag 1938. Han studerede ved Marseille Conservatoire hos den anerkendte fløjtenist Joseph Rampal og fik førsteprisen, da han var blot 14 år. Senere studerede han hos Rampal ved Conservatoire de Paris (hvor han med tiden blev professor), og han blev berømt, da han vandt en pris ved Concours de Genève.

I 1964 blev Maion førstefløjtenist ved Radiodiffusion-Télévision Française og senere ved Orchestre de Paris. I 1972 blev han solist for Orchestre National de France. Han blev en del af kammerorkestret Ensemble InterContemporain i 1977, hvor han arbejde med Pierre Boulez.

Hver sommer underviste han ved Académie internationale d'été i Nice og blev leder i 1986. Hans renommé var i stand til at tiltrække nogle af verdens bedste musikere til organisationen som lærere, heriblandt Jean-Pierre Rampal, Jessye Norman og Henryk Szeryng.

Marion spillede på en guldfløjte lavet af Sankyo Flute Company fra Japan, og han havde et bredt repetoire af forskellige musikalske stilarter. Dog udtrykte han en særlig forkærlighed for de store barokfløjtenistkomponister, så vel som for den tjekkiske komponist Bohuslav Martinů.

Marion døde af et hjertetilfølde, mens han var på turne i Seoul, Sydkorea i en alder af 59 år.

Referencer

Eksterne henvisninger 
 Fotografier af Alain Marion  på Académie Internationale d'Eté in Nice, 1968, 1970 & 1974

Fløjtenister fra Frankrig
Boksning under sommer-OL 1928

Boksning var med for fjerde gang på det olympiske program ved Sommer OL 1928 i Amsterdam. Der blev i den olympiske bokseturnering bokset i de otte klassiske vægtklasser. I turneringen deltog 179 boksere fra 29 lande. Bokseturneringen blev afviklet i dagene 7.-11. august 1928.

Danske deltagere 
Danmark stillede med seks boksere i turneringen: Aage Fahrenholtz (bantamvægt), Ricardt Madsen (fjervægt), Hans Nielsen (letvægt), Arne Sande (weltervægt), Ingvard Ludvigsen (mellemvægt) og Michael Michaelsen (sværvægt). 

 Aage Fahrenholtz tabte sin første kamp i den indledende runde til den senere bronzevinder fra Sydafrika Harry Isaacs. 
 Richard Madsen vandt i den indledende runde over George Kelly fra Irland, men tabte herefter i turneringens første runde til franskmanden Georges Boireau. 
 Den forsvarende olympiske mester fra OL i 1924 Hans Nielsen vandt sin første kamp i turneringens første runde over Mathias Sancassiani fra Luxembourg og vandt herefter kvartfinalen med David Baan fra Holland. I semifinalen tabte Nielsen til den senere guldvinder Carlo Orlandi fra Italien. Nielsen tabte kampen om bronzemedaljen til svenskeren Gunnar Berggren, og fik således ikke medalje. 
 Arne Sande tabte i indledende runde til Patrick Lenehan fra Irland. 
 Ingvar Ludvigsen tabte i indledende runde til den senere guldvinder Piero Toscani fra Italien. 
 Michael Michaelsen vandt i turneringens første runde over franskmanden Georges Gardebois, men tabte i næste kamp semifinalen med den senere guldvinder, argentineren Arturo Rodríguez Jurado. Michaelsen blev dog erklæret vinder af kampen om bronze, da nordmanden Sverre Sørsdal ikke kunne stille op. Michaelsen blev således den eneste danske medaljevinder.

Medaljer efter land

Fluevægt (50,802 kg)

Bantamvægt (53,525 kg)

Fjervægt (57,152 kg)

Letvægt (61,237 kg)

Weltervægt (66,678 kg)

Mellemvægt (72,574 kg)

Letsværvægt (79,378 kg)

Sværvægt (over 79,378 kg) 

Ifølge den officielle rapport deltog 14 boksere i sværvægtsklassen, men ifølge rapporten kom kun 12 i kamp.

Kilder 
 Officiel rapport fra legene p. 481 ff 

1928
Sommer-OL 1928
Boksning i 1928
Boksning i Nederlandene
Ryttere og hold i Tour de France 2011

Liste over ryttere og hold i Tour de France 2011

Noter 

Tour de France 2011
Schaafheim

Schaafheim er en kommune i Kreis Darmstadt-Dieburg med venskabsbyerne
 Richelieu, Frankrig
 Mansfeld, Sachsen-Anhalt, Tyskland

Kommunalvalg 2011
Afghanistan ved sommer-OL 2008

Afghanistan deltager i Sommer-OL 2008 i Beijing i Kina. Afghanistan sender et hold med fire atleter, 3 mænd og en kvinde. 2 deltager i Atletik og 2 i Taekwondo.

Medaljevindere

Atletik

Taekwondo 
Mænd

Lande ved sommer-OL 2008
2008
Itaú Unibanco

Itaú Unibanco er en brasiliansk bank stiftet i november 2008.

Referencer 

Banker
Konglomerater fra Brasilien